《题刘武翼息斋》
宋代·曾丰

天地一从开辟始，左旋右转长不已。诘所以然气使之，君独不不气所使。

平生由气今自由，三平二满过即休。千里收回渥洼马，十年养熟沩山牛。

本来无动那得静，关著一毫还似剩。虽任鹊安头上巢，更防人打耳边磬。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。